Federálny okruh

Federálny okruh () je názov administratívnej jednotky, na ktoré je rozdelené Rusko. Ich predstaviteľov vymenúva prezident Ruska. Do federálnych okruhov je rozdelených 83 subjektov Federácie.

Federálne okruhy boli zriadené výnosom prezidenta Putina v máji 2000, a to v počte 7. Príkazom prezidenta Medvedeva bol k 19. januáru 2010 oddelený z Južného federálneho okruhu nový Severokaukazský federálny okruh. 21. marca 2014 bol ako reakcia na pripojenie Krymu do Ruskej federácie založený nový deviaty federálny okruh - Krymský, ktorý má obsahovať 2 subjekty - Republiku Krym a mesto Sevastopoľ. Dňa 13.decembra 2018 podpísal prezident Vladimir Putin premiestnenie sídla Ďalekovýchodného federálneho okruhu z Chabarovsku do Vladivostoku. 

Federálne okruhy sú:
 Centrálny (Центральный федеральный округ), sídlo a najväčšie mesto je Moskva
 Južný (Южный федеральный округ), sídlo je Rostov nad Donom, najväčšie mesto je Krasnodar
 Severozápadný (Северо-западный федеральный округ), sídlo a najväčšie mesto je Petrohrad
 Ďalekovýchodný (Дальневосточный федеральный округ), sídlo je Vladivostok, najväčšie mesto je Chabarovsk
 Sibírsky (Сибирский федеральный округ), sídlo a najväčšie mesto je Novosibirsk
 Uralský (Уральский федеральный округ), sídlo a najväčšie mesto je Jekaterinburg
 Povolžský (Приволжский федеральный округ), sídlo je Nižný Novgorod, najväčšie mesto je Kazaň
 Severokaukazský (Северо-Кавказский федеральный округ), sídlo je Piatigorsk, najväčšie mesto je Machačkala
 Krymský (Крымский федеральный округ), sídlo je SimferopoľMedzinárodne uznávaný ako súčasť Ukrajiny, najväčšie mesto je Sevastopoľ

 Referencie